Paul Ronzheimer

**Paul RONZHEIMER** (naskiĝinta la  en Aurich) estas germana ĵurnalisto, milita raportanto, faklibra verkisto, televida moderigisto kaj podkastisto. Li estas vica ĉefredaktisto de la klaĉgazeto Bild.

## Vivo 
Post pasigo de la junulaj jaroj en Orientfrislando kaj faro de la abiturienta ekzameno ĉe Ulricianum-gimnazio en Aurich li staĝis ĉe *Emder Zeitung*. Samloke laboris li de 2005 kiel redaktoro. En 2008 li enskribiĝis ĉe Axel-Springer-akademio laboronte inter 2009 kaj 2011 kiel parlamenta korespondanto en Berlino por la taggazeto *Bild*. De 2012, Ronzheimer estis ĉefa reportisto en la sekcio de politiko kaj konatiĝis kiel reportero el krizaj kaj militaj aeroj. Tiel li informis la gemranojn el Grekujo, la Ukrainujo (pri Donbaso), el Libio (pri la civila milito 2011 kaj la malpotencakirko de Muamar Kadafi), el Turkujo, el Sirio (pri la batalo de ĉe Kobanê, el Afganistano kaj el Irako.

En 2019, Ronzheimer fariĝis viculo por Julian Reichelt respondecante ĉefe pri reporteraĵoj En 2018 li publikigis biografion de la tiama aŭstra kanceliero Sebastian Kurz, por kio eblis rektaj kontakoj kun familianoj de Kurz. Ronzheimer regule moderigas formatojn de movitaj bildoj de *Bild*. Ekde la Invado de Rusio en Ukrainion (2022) Ronzheimer rekte raportis el Ukrainujo.Ronzheimer. Dum raporta laborado pri la israela ofensivo en Suda Libano li estis arestita.

De 2023 li kvazaŭ iĝis ekstera varbanto por Springer-eldonejo. Danke al sia bonkvalita kaj ŝatata deĵoro li ĉeestas multloke, i.a. ĉe *Welt* kaj *Politico*. De aŭgusto 2023 li gastigas interesajn personojn en kolokva (ofte politika) pokdkasto nome *Ronzheimer*. kiu nombriĝas en 2024 inter la plej konataj kaj plej aŭskultataj en Germanlingvio. 
De 2024 Ronzheimer prezentas je Sat.1 kaj ĉe Joyn propran reporteran serion   *Ronzheimer - wie gehts, Deutschland?* kie temas pri migrado, ekstremismaj partioj kaj ekonomio. En 2025 li moderigis ĵus antaŭ la balotoj rondon de tri kancelieraj kandidatoj ĉe *Sat.1* kaj ProSieben.

## Reagoj de aliaj 
En junio 2019 la samseksema Ronzheimer furoris kiam li esplordemandis la iranan ministron Zarif pri mortpuno por gejoj akompanante la germanan ministron pri eksteraj aferoj Heiko Maas. En oktobro kristandemokratia politikisto Karin Prien imputis al li nediskretecon poŝtelefonan. Prien postulis eĉ malpermeson de saĝtelefona uzo dum kunsidoj.

La granda semajngazeto Die Zeit taksis lin en majo 2022 unu el la mondskale plej konataj elmilitaj reporteroj. Ronzheimer regule gastas en germanaj televidaj diskutrondoj de publikjuraj kanaloj, invitite ekz. de Markus Lanz, Sandra Maischberger aŭ farantoj de la politikdebata televidserio *Hart aber fair*.

## Honoroj kaj premioj (elekto) 
*2011: premio *Herbert-Quandt-Medienpreis* kune kun Nikolaus Blome por *Geheimakte Griechenland*
*2016: premio *Axel-Springer-Preis* pri Eŭropa migra krizo
*2022: ukraina meritordeno de tria klaso
*2024: *Werner-Holzer-Preis für Auslandsjournalismus* (premio pri internacia politikĵurnalismo)

## Verkoj (elekto) 
* *Sebastian Kurz. Die Biografie,* Verlag Herder, Freiburg/Basel/Wien 2018, ISBN 978-3-451-39977-0

## Eksteraj ligiloj 
* 
* Ronzheimer ĉe IMDb
* "Behind the Story" - jutuba serio de Ronzheimer 
* ligiloj ĉe DDB
*podkasta hejmpaĝo
## Notoj 
Kategorio:Germanaj ĵurnalistoj
Kategorio:Redaktoroj 
Kategorio:Naskiĝintoj en 1985